Referat fra generalforsamling i Stensved Vandværk onsdag d. 28. februar 2024

Tid: 19.30 – Sted: Langebæk Alliancens klubhus

1) Valg af dirigent og stemmetællere

Poul Ejner Jensen valgtes som dirigent og Thomas Rasmussen og Hanne (?) som stemmetællere.

2) Bestyrelsens beretning

Formand Poul Vium Petersen aflagde på bestyrelsens vegne årsberetning. Efter enkelte spørgsmål om den løbende vedligeholdelse af vandværk, net mv. godkendtes beretningen énstemmigt.

3) Regnskab

Kasserer Thomas Bredgaard fremlagde det reviderede regnskab for 2022/23. Der blev spurgt til beskatning i forbindelse med vandværkets udbetaling af honorarer, og formanden kunne hertil oplyse, at alle udbetalinger beskattes i henhold til gældende regler. Efter diverse spørgsmål til værdifastsættelse af bygninger og ledningsnet samt til vedligeholdelses-aktiviteter godkendtes regnskabet énstemmigt.

4) Takstblad og budget

Bestyrelsen foreslog uændrede takster for tilslutning og forbrug, hvilket godkendtes.

Forslag til budget med beløb til såvel planlagte som akutte fornyelser og udbedringer godkendtes.

Under punktet rejstes spørgsmål om eventuelt indkøb af generator til nødstrømforsyning (henset til den ret anspændte situation omkring Rusland/Ukraine). Bestyrelsen tager anskaffelse med i overvejelserne snarest muligt.

5) Indkomne forslag

Der var ikke indkommet forslag til behandling

6) Valg til bestyrelsen

Poul Vium Petersen, Thomas Bredgaard og Bo Nielsen genvalgtes til bestyrelsen

7) Valg af bestyrelsessuppleanter

Thomas Thode og Bjørn Dan Orfeng Hansen valgtes som henholdsvis 1.- og 2.-suppleant

8) Valg af revisor og -suppleant

Bjarne Hemmingsen genvalgtes som revisor og Erik Riis Rasmussen genvalgtes som revisorsuppleant

9) Eventuelt

Der var intet under dette punkt

………………………………………….. ………………………………………….

Poul Vium Petersen, formand Poul Ejner Jensen, dirigent